ใครจะเป็นบอนด์คนใหม่
เป็นที่คาดหมายกันมานานแล้ว ไม่ใช่เพิ่งจะพูดเมื่อเร็วๆนี้ว่า ถ้า แดเนียล เคร็ก นักแสดงหนุ่มซึ่งรับบทเป็นเจมส์ บอนด์ สายลับเจ้าของรหัส 007 ไม่ได้แสดงเป็นบอนด์แล้วละก็ นักแสดงคนต่อไปที่จะได้รับการพิจารณาให้เล่นในบทนี้ หนีไม่พ้น ไอดริส เอลบา หนุ่มผิวสีซึ่งปัจจุบันมีงานเยอะไม่น้อยไปกว่านักแสดงคนอื่นๆ แถมยังพูดกันด้วยว่า ถ้าเจมส์ บอนด์ จะเป็นหนุ่มผิวสีคนแรกละก็ บทนี้ต้องให้เอลบาเค้าไปเลย,ที่ผ่านมา ผู้ที่มารับบทเป็นเจมส์ บอนด์ สายลับ 007 มักเป็นนักแสดงชายผิวขาว ซึ่งคาแรกเตอร์ของสายลับผู้นี้ อันที่จริงถูกวางให้ไม่ใช่พระเอกประเภทบู๊ระห่ำดุเดือดเก่งกาจอะไรนัก (ในตอนแรกอ่ะนะ) แต่มีฝีมือต่อสู้พอประมาณ และมีรสนิยมชอบความคลาสสิกและความเลิศหรู เช่น บริโภคอาหารดีๆ, ไวน์ชั้นเยี่ยม, รู้จักเลือกฟังดนตรีมีระดับ, ฉลาด, มีอารมณ์ขัน และแพ้ความงามของสาวสวยรวยเสน่ห์,ดังนั้นเราจึงเห็นภาพยนตร์สายลับนักสืบทุกตอนจะมีสาวสวยเป็นตัวละครเด็ดๆในนั้นเสมอ,ก่อนหน้านี้ผู้ที่มารับบทเป็นเจมส์ บอนด์ เช่น ฌอน คอนเนอรี, จอร์จ ลาเซนบี, โรเจอร์ มัวร์, ทิโมธี ดาลตัน, เพียร์ซ บรอสแนน และแดเนียล เคร็ก ซึ่งเป็นนักแสดงชายที่ไม่หล่อแต่บุคลิกดีทำให้ผู้ชมเชื่อถือได้ในฝีมือว่า เขาสามารถเป็นสายลับ 007 ได้ แม้ตอนแรกจะถูกวิพากษ์วิจารณ์จากแฟนหนังเจมส์ บอนด์ ก็ตามที,พูดถึงเคร็กแล้ว ก่อนนี้เขาอาจถูกโห่ไม่น้อย เมื่อทีมผู้สร้างประกาศจะให้เขามารับบทเป็นบอนด์ แต่พอเขาแสดงเป็นบอนด์เข้าจริงๆ กลับได้รับกระแสการตอบรับที่ดี เขาเป็นบอนด์ที่มีความดิบ เถื่อน เจ็บเป็น ร้องไห้เป็น เรียกว่าเป็นบอนด์ที่มีความเป็นมนุษย์มากที่สุดละกัน,ด้วยความที่เคร็กแสดงเป็นบอนด์มา 4 ตอนแล้ว ทีมผู้สร้างจึงสองจิตสองใจว่า ควรปรับเปลี่ยนผู้ที่จะมารับบทเป็นเจมส์ บอนด์ ดีไหม? แถมมีข่าวด้วยว่า 007 ตอน สเปคเตอร์ หรือตอน องค์กรลับดับพยัคฆ์ร้าย อาจเป็นหนังบอนด์เรื่องสุดท้ายของเคร็ก แล้วก็มีข่าวต่อมาว่า ผู้ที่จะมาเสียบแทนเคร็กในเจมส์ บอนด์ ตอนต่อไป น่าจะเป็น ไอดริส เอลบา นักแสดงผิวสีชาวอังกฤษที่หุ่นกำยำวัย 46 ปี,การมีข่าวเปลี่ยนตัวบอนด์นั้น ที่จริงมีให้ได้ยินอยู่เรื่อยๆ การที่ทีมผู้สร้างอยากให้บอนด์เป็นหนุ่มผิวสีบ้างก็ด้วยเหตุผลที่ยุคสมัยมันเปลี่ยนไปแล้ว จึงอยากทำให้บอนด์แปลกใหม่ แต่เอลบาก็ปฏิเสธแล้วว่า เขาไม่ใช่ 007 คนต่อไป และไม่ใช่คนที่จะมาเสียบแทนเคร็กด้วย นั่นแสดงว่า ตอนต่อไปเคร็กยังกลับมาเป็นบอนด์.,ยูเรนัส
การมีข่าวเปลี่ยนตัวบอนด์นั้น ที่จริงมีให้ได้ยินอยู่เรื่อยๆ การที่ทีมผู้สร้างอยากให้บอนด์เป็นหนุ่มผิวสีบ้างก็ด้วยเหตุผลที่ยุคสมัยมันเปลี่ยนไปแล้ว จึงอยากทำให้บอนด์แปลกใหม่
เจมส์ บอนด์ สายลับ 007,แดเนียล เคร็ก,หน้าต่างโลก,ยูเรนัส,เจมส์ บอนด์